Id-Deċiżjoni tal-Kummissjoni
tas-27 ta’ Frar 2003
li temenda d-Deċiżjoni 93/402/KEE f’dak li jirrigwardja l-importazzjoni ta’ laħam frisk mill-Paragwaj
(notifikata permezz ta’ dokument numru K(2003) 677)
(Test b’rilevanza ŻEE)
(2003/137/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 97/78/KE [1] tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterenarji fuq prodotti li jidħlu fil-Komunità minn pajjiżi terzi [2], u partikolarment l-Artikolu 22(1) tagħha,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi tal-ispezzjoni tas-saħħa u veterinarji mal-importazzjoni ta’ l-annimali bovini, ovini u kaprini u tal-majjali, ta’ laħam frisk jew prodotti tal-laħam minn pajjiżi terzi (2), kif l-aħħar emendata bid-Direttiva (KE) 1452/2001 [3], u partikolarment l-Artikolu 16 tagħha,
Billi:
(1) Id-Deċiżjoni tal-Kummissjoni 93/402/KEE ta’ l-10 ta’ Ġunju 1993 li tikkonċerna l-kondizzjonijiet tas-saħħa ta’ l-annimali u ċ-ċertifikazzjoni veterinarja għall-importazzjoni ta’ laħam frisk mill-pajjiżi ta’ l-Amerika t’Isfel [4], kif l-aħħar emendata bid-Deċiżjoni 2002/908/KE [5], tapplika għall-Arġentina, l-Brażil, iċ-¬ili, il-Kolumbja, il-Paragwaj u l-Urugwaj.
(2) Skopjatura tal-marda ta’ l-ilsien u d-dwiefer kienet misjuba f’Ottubru 2002 fil-Paragwaj f’żona li hija biswit iż-żoni li minnhom esportazzjoni lejn il-Komunità huma approvati (żoni approvati mill-Komunità) u hija qrib il-fruntiera mal-Brażil.
(3) Sabiex tkun assessjata s-sitwazzjoni f’dak li jirrigwardja l-marda ta’ l-ilsien u d-dwiefer fiż-żona li fiha seħħet l-iskopjatura u wkoll fiż-żoni approvati mill-Komunità, spezzjoni mill-Uffiċċju ta’ l-Ikel u Veterenerija (FVO/UIV) kienet twettqet bejn l-4 u l-14 ta’ Frar 2003.
(4) L-ispezzjoni wriet li s-sitwazzjoni ġenerali fil-Paragway f’dak li jirrigwardja l-kontrolli veterenarji fuq qobla u fuq il-produzzjoni tal-laħam ma kienetx twettaq il-ħtiġiet għall-esportazzjoni lejn il-Komunità.
(5) Kien stabbilit li kien hemm numru ta’ defiċjenzi serji u nuqqas ta’ kontrolli fis-sistema kif stabbilita mill-awtoritajiet tal-Paragwaj b’segwiment ta’ spezzjoni aktar qabel mill-FVO sabiex ikun assigurat li biss il-laħam bl-għadam u mmaturat, akwistat minn annimali ġejjin minn żoni approvati mill-Komunità tal-pajjiż ikunu esportati b’konformità mal-ħtiġiet tal-Komunità.
(6) In vista tas-sejbiet tal-ispezzjoni, huwa xieraq li tkun imneħħija l-awtorizzazzjoni tal-Paragwaj li jesporta laħam bl-għadam u laħam maturat frisk tal-bovini lejn il-Komunità.
(7) B’dana kollu, fin-nuqas ta’ evidenza ċara ta’ mard attiv fil-Paragwaj, l-importazzjoni fil-Komunità ta’ laħam tal-bovini, bl-għadam u maturat, għall-konsum uman u laħam bl-għadam u r-raċanċ bħala ikel għall-annimali tad-djar, maqtul, prodott, iċċertifikat u fi trieqtu lejn il-Komunità qanel l-20 ta’ Frar 2003 għandu jkun imħolli. Is-sitwazzjoni għandha tkun reveduta meta l-awtoritajiet tal-Paragwaj ikunu jistgħu jagħtu garanziji suffiċċjenti li d-defiċjenzi misjuba jkun ġew rettifikati u li dawn ikunu pożittivament assessjet minn spezzjoni ulterjuri mill-FVO.
(8) Deċiżjoni 93/402/KEE għandha għalhekk tkun emendata kif xieraq.
(9) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 93/402/KE huwa mibdul bit-test fl-Anness ta’ din id-Deċiżjoni.
Artikolu 2
L-Istati Membri għandhom jemendaw il-miżuri li huma japplikaw fuq l-importazzjoni sabiex iġibu li dawn ikunu konformi ma din id-Deċiżjoni u għandhom immedjetament jagħtu bidu għall-publiċità xierqa tal-miżuri adottati. Huma għandhom immedjetament jinformaw b’dan lill-Kummissjoni.
Artikolu 3
Dawn il-miżuri għandhom jiġu riveduti fi żmien 12 il-xhar.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta’ Frar 2003.